recursal/SuperWikiNEXT-32B huggingface dataset:
अम्बिका प्रसाद दिव्य श्री अम्बिका प्रसाद दिव्य (१६ मार्च १९०७ - ५ सितम्बर १९८६) शिक्षाविद और हिन्दी साहित्यकार थे। उनका जन्म अजयगढ़ पन्ना के सुसंस्कृत कायस्थ परिवार में हुआ था। हिन्दी में स्नातकोत्तर और साहित्यरत्न उपाधि प्राप्त करने के बाद उन्होंने मध्य प्रदेश के शिक्षा विभाग में सेवा कार्य प्रारंभ किया और प्राचार्य पद से सेवा निवृत हुए। वे अँग्रेजी, संस्कृत, रूसी, फारसी, उर्दू भाषाओं के जानकार और बहुमुखी प्रतिभा के धनी थे। ५ सितम्बर १९८६ ई. को शिक्षक दिवस समारोह में भाग लेते हुए हृदय-गति रुक जाने से उनका देहावसान हो गया। दिव्य जी के उपन्यासों का केन्द्र बिन्दु बुन्देलखंड अथवा बुन्देले नायक हैं। बेल कली, पन्ना नरेश अमान सिंह, जय दुर्ग का रंग महल, अजयगढ़, सती का पत्थर, गठौरा का युद्ध, बुन्देलखण्ड का महाभारत, पीताद्रे का राजकुमारी, रानी दुर्गावती तथा निमिया की पृष्ठभूमि बुन्देलखंड का जनजीवन है। दिव्य जी का पद्य साहित्य मैथिली शरण गुप्त, नाटक साहित्य रामकुमार वर्मा तथा उपन्यास साहित्य वृंदावन लाल वर्मा जैसे शीर्ष साहित्यकारों के सन्निकट हैं।

प्रकाशित कृतियाँ
----------------

**उपन्यास**- खजुराहो की अतिरुपा, प्रीताद्रि की राजकुमारी, काला भौंरा, योगी राजा, सती का पत्थर, फजल का मकबरा, जूठी पातर, जयदुर्ग का राजमहल, असीम का सीमा, प्रेमी तपस्वी आदि प्रसिद्ध ऐतिहासिक उपन्यासों की रचना की। निमिया, मनोवेदना तथा बेलकली। 

**महाकाव्य तथा कविता संग्रह**- गाँधी पारायण, अंतर्जगत, रामदपंण, खजुराहो की रानी, दिव्य दोहावली, पावस, पिपासा, स्रोतस्विनी, पश्यन्ति, चेतयन्ति, अनन्यमनसा, विचिन्तयंति तथा भारतगीत। 

**नाटक**- लंकेश्वर, भोजनन्दन कंस, निर्वाण पथ, तीन पग, कामधेनु, सूत्रपात, चरण चिह्न, प्रलय का बीज, रुपक सरिता, रुपक मंजरी, फूटी आँखे, भारत माता तथा झाँसी की रानी।

**निबंध**- दीपक सरिता, निबंध विविधा, हमारी चित्रकला, लोकोक्तिसागर

**इतिहास**- बुन्देलखण्ड चित्रावली, खजुराहो चित्रावली

सम्मान पुरस्कार
---------------

उनकी रचनाएँ निबन्ध विविधा, दीप सरिता और हमारी चित्रकला मध्य प्रदेश शासन के छत्रसाल पुरस्कार द्वारा सम्मानित हैं। वीमेन ऑफ़ खजुराहो अंग्रेजी की सुप्रसिद्ध रचना है। उन्हें १९६० में आदर्श प्राचार्य के रूप में भी सम्मानित किया गया था। दिव्य जी का अभिनन्दन ग्रन्थ प्रकाश्य है। उनकी स्मृति में साहित्य सदन भोपाल द्वारा अखिल भारतीय अम्बिकाप्रसाद दिव्य स्मृति प्रतिष्ठा पुरस्कार से प्रति वर्ष तीन साहित्यकारों को पुरस्कृत किया जाता है।

साहित्य एवं शिक्षा के क्षेत्र में उन्हें भारत के प्रथम राष्ट्रपति डॉ॰ राजेंद्र प्रसाद ने राष्ट्रपति पुरुस्कार से भी सम्मानित किया है, बुंदेलखंड के गौरव के नाम से प्रसिद्ध दिव्या जी बुन्देल्कंद के प्रथम राष्ट्रपति पुरुस्कार समान्नित व्यक्ति थे

सन्दर्भ
-------

1. ↑  "अम्बिका प्रसाद दिव्य". भारत सरकार. मूल (एचटीएम) से 31 दिसंबर 2007 को पुरालेखित. अभिगमन तिथि ६ जून २००७. `|access-date=` में तिथि प्राचल का मान जाँचें (मदद)
2. ↑  "हिंदी के प्रमुख सम्मान और पुरस्कार" (एचटीएम). सृजनगाथा. अभिगमन तिथि १८ दिसंबर २००८. `|access-date=` में तिथि प्राचल का मान जाँचें (मदद)[*मृत कड़ियाँ*]

| * दे
* वा
* सं
हिन्दी साहित्यकार (जन्म १९०१-१९१०) |
| --- |
| सुमित्रानंदन पंत । भगवती चरण वर्मा । यशपाल । सुभद्रा कुमारी चौहान । सोहन लाल द्विवेदी । हरिवंशराय बच्चन । महादेवी वर्मा । काका हाथरसी । रामकुमार वर्मा । हजारी प्रसाद द्विवेदी  । जैनेन्द्र कुमार । उपेन्द्र नाथ अश्क । डा. पीताम्बर दत्त बड़थ्वाल |
**अल्फागो** (अंग्रेज़ी: AlphaGo) एक *कम्प्यूटर प्रोग्राम* है। इसका निर्माण अमेरिकी कंपनी गूगल डीपमाइंड ने किया है। जो एक गो नामक खेल को खेलता है। अक्टूबर 2015 में यह पहला प्रोग्राम बना जो किसी व्यावसायिक व्यक्ति जो उस खेल में बहुत अच्छा है, उसे हरा दिया। इसमें इसका आकार 19x19 आकार का था। इसका निर्माण मनुष्य की बुद्धि के जैसे ही मशीन में भी कृत्रिम बुद्धि के निर्माण करने हेतु किया गया है।

मार्च 2016 में इसने गो में दूसरे सबसे ज्यादा ख़िताब जीतने वाले खिलाड़ी ली सीडोल को हराया, जिससे ये किसी पेशेवर गो खिलाड़ी को हराने वाला पहला कम्प्यूटर प्रोग्राम बना।

इतिहास
------

गो कम्प्यूटर के लिए अन्य खेलों के मुक़ाबले बहुत कठिन माना जाता है। क्योंकि इसमें बहुत बड़ी संख्या में कुछ भी होने की संभावना अधिक रहती है। 1997 में जब आईबीएम के कम्प्यूटर डीप ब्लू ने चेस के महारत *गैरी कास्पारोव* को हरा दिया उसके 20 वर्षों के बाद ऐसी तकनीक बनाई जा सकी जिससे किसी *गो* खिलाड़ी को हराया जा सके।

प्रतिक्रिया
-----------

*टोबी मैनिंग* ने *अल्फागो* के द्वारा फन हुई और *हाइजीन ली* के हार के बाद कहा इसके द्वारा *गो* खिलाड़ी कम्प्यूटर से अपने खेल में सुधार ला सकते हैं और उन्हें पता चल सकता है कि वे कहाँ पर गलती कर रहे हैं।

सन्दर्भ
-------

1. ↑  "Research Blog: AlphaGo: Mastering the ancient game of Go with Machine Learning". *Google Research Blog*. 27 January 2016. मूल से 30 जनवरी 2016 को पुरालेखित. अभिगमन तिथि 30 जनवरी 2016.
2. ↑  "Google's AI wins final Go challenge". *बीबीसी* (अंग्रेज़ी में). 15 मार्च 2016. मूल से 21 मई 2016 को पुरालेखित. अभिगमन तिथि 13 मई 2016.
3. ↑  Choe Sang-Hun (15 मार्च 2016). "Google's Computer Program Beats Lee Se-dol in Go Tournament". *द न्यू यॉर्क टाइम्स* (अंग्रेज़ी में). मूल से 7 अप्रैल 2016 को पुरालेखित. अभिगमन तिथि 13 मई 2016.
4. ↑  Gibney, Elizabeth (2016). "Go players react to computer defeat". *Nature*. डीओआइ:10.1038/nature.2016.19255. मूल से 30 जनवरी 2016 को पुरालेखित. अभिगमन तिथि 30 जनवरी 2016.

बाहरी कड़ियाँ
-------------
ययाति तारामंडल में अल्फ़ा परसई तारा "α Per" से नामांकित है और इसके बहुत समीप अल्फ़ा परसई तारागुच्छ के छोटे तारे भी इसके इर्द-गिर्द नज़र आ रहे हैं
**अल्फ़ा परसई** जिसके बायर नामांकन में भी यही नाम (α Per या α Persei) दर्ज है, आकाश में ययाति तारामंडल का सब से रोशन तारा है और पृथ्वी से दिखने वाले सभी तारों में से ३६वाँ सब से रोशन तारा माना जाता है। यह हमसे ५९० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८२ है। यह एक पीला-सफ़ेद महादानव तारा है। इसके इर्द-गिर्द और भी कई तारों का खुला तारागुच्छ है जिसे "अल्फ़ा परसई तारागुच्छ" कहा जाता है।

अन्य भाषाओं में
---------------

अल्फ़ा परसई के दो अन्य नाम भी हैं जिनका स्रोत अरबी भाषा है। पहला नाम मिर्फ़क (Mirphak, مرفق‎) है, जिसका अरबी में अर्थ "(भुजा की) कोहनी" होता है। दूसरा नाम अल-जनिब (Algenib, الجانب‎) है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। अमेरिका के हवाई द्वीपसमूह में बोली जाने वाली भाषा में इसे हिनाली'ई (Hinali'i) कहा जाता है। हवाई की धर्म-कथाओं में हिनाली'ई भू और आकाश के अलगाव का वह केंद्र था जो क्षीरमार्ग (हमारी आकाशगंगा) के निर्माण में बन गया।

वर्णन
-----

अल्फ़ा परसई एक F5 Ib श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ५,००० गुना है। इसका व्यास हमारे सूरज के व्यास का ५६ गुना और इसका द्रव्यमान सूरज के द्रव्यमान का ११ गुना है। यह अंतरिक्ष के जिस क्षेत्र में स्थित है उसमें बहुत से "सॅफ़ॅई परिवर्ती" प्रकार के परिवर्ती तारे स्थित हैं हालांकि यह स्वयं ऐसा तारा नहीं है। इसलिए अल्फ़ा परसई से तुलना करके इसके निकटवर्ती सॅफ़ॅई परिवर्ती तारों की बहुत-सी विशेषताओं पर अनुसंधान किया गया है।

इन्हें भी देखें
---------------

* महादानव तारा
* खुला तारागुच्छ
* ययाति तारामंडल

सन्दर्भ
-------

1. ↑  The Practical Astronomer, Will Gater and Anton Vamplew, Penguin, 2010, ISBN 978-0-7566-6210-3.
अनाम रहने की प्रवृत्ति के लिए, अनामत्व देखें।

**अनाम** 1992 की रमेश मोदी द्वारा निर्देशित हिन्दी भाषा की थ्रिलर फ़िल्म है। इसमें अरमान कोहली और आयशा जुल्का मुख्य भूमिकाओं में हैं। यह फिल्म वेद प्रकाश शर्मा के उपन्यास *विधवा का पति* पर आधारित है।

संक्षेप
-------

बॉम्बे के पुलिस इंस्पेक्टर अंग्रे (सदाशिव अमरापुरकर) को एक फिएट कार की चोरी की जाँच करने का कार्य सौंपा गया है। कथित अपराधी (अरमान कोहली) को अस्पताल में भर्ती कराया गया है, जो स्मृति हानि का दावा कर रहा है और अपनी नर्स का गला घोंटने का प्रयास कर चुका है। फिर एक अमीर उद्योगपति यह बताता है कि यह जवान आदमी उसका बेटा सिकंदर है और उसे उसके साथ घर ले जाता है। वह हर समय उसके साथ रहने के लिए एक साथी, रूपेश की व्यवस्था करता है। अंग्रे इस मामले को संज्ञान में लिये हुए है लेकिन जब उसे इंस्पेक्टर के.के दीवान और पी.सी. यादव द्वारा अधिसूचित किया जाता है तो वह अधिक परेशान होता है। वह बताते है कि सिकंदर वास्तव में पूना स्थित शातिर चोर जॉनी के. डिसूजा है, जिसने अपनी पत्नी, जेनिस, साथ ही अपने साथी, रूपेश को मार दिया हो सकता है और बॉम्बे वापस जा रहा है। बाद में अंग्रे को एक और रहस्य का सामना करना पड़ा जब अपराधी फिर से बाहर आता है- इस बार आकाश की पहचान के साथ, एक युवा महिला मेघना (आयशा जुल्का) का मंगेतर। जबकि अंग्रे अपराधी की वास्तविक पहचान को जानने के लिए दृढ़ हैं, मेघना निश्चित है कि वह एक ढोंगी है क्योंकि उसे यकीन है कि आकाश मारा गया था। सवाल बना हुआ है: यह अपराधी कौन है और उसकी वास्तविक पहचान वास्तव में क्या है?

मुख्य कलाकार
------------

* अरमान कोहली - सिकंदर अली / जॉनी डिसूजा / आकाश / रॉकी / प्रिंस
* आयशा जुल्का - मेघना
* किरण कुमार - हैदर अली
* सदाशिव अमरापुरकर - इंस्पेक्टर अंग्रे
* कुलभूषण खरबंदा - डी.के सक्सेना
* लक्ष्मीकांत बेर्डे - राजन "राजू"
* तेज सप्रू - पाशा
* अजीत वाच्छानी - इंस्पेक्टर के.के दीवान
* अंजना मुमताज़ - मेघना की माँ
* युनुस परवेज़ - लियाकत अली खान / मोहन मखीचंद
* मुशताक ख़ान - इंस्पेक्टर पी.सी. यादव
* अरुण बख़्शी - डॉ. हैरी थॉमस
* अनंत महादेवन - रुपेश / शोबराज

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "चूड़ी बोले पायल बोले" | कुमार सानु, अलका याज्ञनिक | 6:29 |
| 2. | "आए बाराती मेहमान" | कुमार सानु | 6:27 |
| 3. | "बहना के हाथों में" | कुमार सानु | 1:20 |
| 4. | "ओ जाने जाना" (I) | अभिजीत | 4:08 |
| 5. | "ओ जाने जाना" (II) | सारिका कपूर, अभिजीत | 3:10 |
| 6. | "ओ जाने जाना" (पुरुष) | अभिजीत | 3:32 |
| 7. | "ओ जाने जाना" (धीमा) | अभिजीत | 1:20 |
| 8. | "मैं कौन हूँ" | कुमार सानु | 7:31 |
| 9. | "हमनशीं दिलरुबा" | कुमार सानु, साधना सरगम | 5:14 |
| 10. | "मैं हूँ एक शाम" | कविता कृष्णमूर्ति | 5:20 |

सन्दर्भ
-------

1. ↑  "इस फ्लॉप एक्टर ने रातोंरात शाहरुख को बनाया था सुपरस्टार". *आज तक*. 26 जून 2017. मूल से 1 अक्तूबर 2017 को पुरालेखित. अभिगमन तिथि 17 जुलाई 2018.
2. ↑  "नहीं रहे 'वर्दी वाला गुंडा' के राइटर वेद प्रकाश शर्मा, फेफड़े में इंफेक्शन से मौत". *जनसत्ता*. मूल से 12 मार्च 2017 को पुरालेखित. अभिगमन तिथि 17 जुलाई 2018.

बाहरी कड़ियाँ
-------------

|  |  |
| --- | --- |
|  | ***अनाम*** को विक्षनरी में देखें जो एक मुक्त शब्दकोश है।  |

*अनाम*  इंटरनेट मूवी डेटाबेस पर
हीरा और ग्रेफाइट, कार्बन के दो प्रमुख अपरूप हैं ; ये दोनों एक ही तत्त्व के शुद्ध रूप होने के बावजूद, संरचना में अलग-अलग होते हैं।
जब एक ही तत्व कई रूपों में मिलता है तो तत्त्व के इस गुण को **अपरूपता** (एलॉट्रोपी) कहते हैं और उसके विभिन्न रूपों को उस तत्त्व का घन संरचना (austenite)अपरूप कहते हैं। जैसे कार्बन के विभिन्न अपरूप हीरा (डायमंड), ग्रेफाइट, कोयला (कोल), कोक, चारकोल या काष्ठकोयला, अस्थिकोयला (बोनब्लैक), काजल, कार्बन ब्लैक, गैस कार्बन और पेट्रोलियम कोक, तथा चीनी कोयला, इत्यादि हैं। कार्बन के अतिरिक्त आक्सीजन, गंधक, फॉस्फोरस आदि भी अपरूपों में पाए जाते हैं।
अपरूप एक ही तत्त्व के विभिन्न संरचनात्मक रूप हैं और काफी अलग भौतिक गुणों और रासायनिक व्यवहार का प्रदर्शन कर सकते हैं। बहुरूपी रूपों के बीच परिवर्तन कुछ विशेष कारकों अर्थात् दाब, प्रकाश व ताप के प्रभाव से शुरू होता है। इसलिए, विशेष अपरूपों की स्थिरता विशेष परिस्थितियों पर निर्भर करती है। उदाहरण के लिए, काय केंद्रित घन संरचना (फेराइट) से लोहे का परिवर्तन कर फलक केंद्रित घन संरचना (ऑस्टेनाइट) में करने के लिए 906 डिग्री सेल्सियस से ऊपर और टिन का परिवर्तन धात्विक टिन से अर्धचालक टिन में करने के लिए उसे 13.2 डिग्री सेल्सियस से नीचे लाना पड़ता है। विभिन्न रासायनिक व्यवहार वाले अपरूपों का एक उदाहरण ओजोन (O3) है जो अपने अपरूप डाई आक्सीजन(O2) की तुलना में ज्यादा शक्तिशाली ऑक्सीकारक है।

बाहरी कड़ियाँ
-------------

* 
*
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

अहमदाबाद नगर निगम एड्स नियंत्रण सोसाइटी का लोगो
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था अहमदाबाद नगर निगम एड्स नियंत्रण सोसाइटी है जो एचआइवी / एड्स की रोकथाम की दिशा में गुजरात राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।

अहमदाबाद नगर निगम एड्स नियंत्रण सोसाइटी की कार्यकुशलता
------------------------------------------------------

ऐसे समय पर जब एचआइवी तेज़ी से फैल रहा है, अहमदाबाद नगर निगम एड्स नियंत्रण सोसाइटी के अधिकारियों के के लिए शुभ-संकेत यह है कि एचआइवी पॉजिटिव लोगों की संख्या पिछले तीन वर्षों में गिर चुकी. डॉ॰ उमेश ओझा, प्रभारीअहमदाबाद नगर निगम एड्स नियंत्रण सोसाइटीके परियोजना निदेशक, के मुताबिक़२००९-१० और २०१०-११ की तुलना में, वहाँ एचआइवी पॉजिटिव रोगियों के प्रतिशत में काफी गिरावट हुई है जिसका कारण जागरूकता कार्यक्रम हैं। उनके अनुसार, २००९-१० के दौरान उच्च जोखिम श्रेणी में लोगों के रक्त परीक्षण में ४.४५ % सकारात्मक परिणाम थे जबकि वर्ष २०१० -११ के दौरान, वहाँ थे ३.३१ % पाय गए जबकि २०११ -१२ (अक्टूबर-अप्रैल) में यह प्रतिशत २.९७ % गिर चुका थ। उन्होंने आगे दावा किया कि इस साल एचआइवी पॉजिटिव गर्भवती महिलाओं की संख्या भी गिर गयी है क्यूंकि जहाँ वर्ष २००९ -१० में ०.४८ प्रतिशत गर्भवती महिलाओं के बीच एचआइवी पॉजिटिव मामले पाय गए थे, २०१०-११ के दौरान यह आंकड़ा ०.२७ % था जबकि २०११ -१२ में अनुमान किया जा रहा है कि ०.२३ % एचआइवी पॉजिटिव मामलों का पता चला है।

ग्रेटर विशाखापट्टनम नगर निगम से एचआइवी/ एड्स से मुक़ाबला करने के लिए सहयोग
--------------------------------------------------------------------------

शहरी प्रबंधन केंद्र (उर्बन मनेजमेंट सेंटर- यूएमसी) के समर्थन से ग्रेटर विशाखापट्टनम नगर निगम (जीवीएम्सी) की एचआइवी/ एड्स से मुक़ाबला क्षमता बढ़ाने कई प्रयास किये गए। इस सन्दर्भ में अहमदाबाद नगर निगम (एएमसी) मेज़बान शहर के रूप में चुना गया था क्यूंकि गुजरात एड्स नियंत्रण सोसाइटी के साथ सहयोग में एएमसी की कई रणनीतियां १९९९ से लागू की हैं, उनकी जाँच हो सके। इन क़दमों से के बारे में जागरूकता पैदा करने की रणनीतियों के अध्यन, समीक्षा और कर्यामय निर्णय शामिल हैं। ६ अप्रैल २००६ को अहमदाबाद में दोनों शहरों के प्रतिनिधियों को उनके एचआइवी / एड्स की रोकथाम की दिशा में हस्तक्षेप के विकास में पहले तकनीकी आदान प्रदान के भाग के रूप में हाथ मिलाया। कार्यक्रम में आंध्र प्रदेश एड्स नियंत्रण सोसायटी और गैर - सरकारी संगठनों के अलावा पोर्ट अधिकारियों को शामिल किया गया थ।

सन्दर्भ
-------

1. ↑  "Municipal Corporation and HIV and AIDS program". Govt of India Ministry of Housing and Urban Poverty Alleviation. मूल से 4 दिसंबर 2011 को पुरालेखित. अभिगमन तिथि 6 जुलाई 2012.
2. ↑  "Decline in HIV cases; Ahmedabad's AIDS Control Society breathes easy". Agency: DNA. मूल से 4 दिसंबर 2011 को पुरालेखित. अभिगमन तिथि 6 जुलाई 2012.
3. ↑  "Mainstreaming HIV/AIDS Response in Urban Governance". Urban Management Center. मूल से 25 दिसंबर 2018 को पुरालेखित. अभिगमन तिथि 6 जुलाई 2012.
|  |
| --- |
| 
आज |
| * **रविवार**

---

* 21 मई
* 2023 ईस्वी

---

* 1 Dhu al-Qi'dah
* 1444 हिजरी

---

 |

**इस्लामी नया साल**: (अंग्रेज़ी: Islamic New Year) इस्लामिक नव वर्ष जिसे हिजरी नव वर्ष भी कहा जाता है, वह दिन है जो एक नए चंद्र हिजरी वर्ष की शुरुआत का प्रतीक है, और वह दिन है जिस दिन वर्ष की गिनती बढ़ाया जाता है। **मुहर्रम** के महीने के पहले दिन अधिकांश मुसलमानों द्वारा इस्लामी वर्ष का पहला दिन मनाया जाता है। इस्लामी युग का युग (संदर्भ तिथि) **मुहम्मद** और उनके अनुयायियों के मक्का से मदीना प्रवास हिजरत के वर्ष के रूप में निर्धारित किया गया था, जिसे हिजरी के रूप में जाना जाता है, जो ग्रेगोरियन कैलेंडर में 622 सीई के बराबर है। सभी धार्मिक कर्तव्यों, जैसे कि नमाज़, रमजान के महीने में रोज़ा (उपवास), और हज और उम्रह इस्लामिक तीर्थयात्रा और महत्वपूर्ण घटनाओं की तिथियां, जैसे पवित्र रातों और त्योहारों का उत्सव, इस्लामी कैलेंडर के अनुसार गणना की जाती हैं।

इस्लामिक कैलेंडर में एक दिन को सूर्यास्त के समय शुरू के रूप में परिभाषित किया गया है । उदाहरण के लिए, 1 मुहर्रम 1432 को सिविल कैलेंडर (देश के आधार पर) में 7 या 8 दिसंबर 2010 के अनुरूप परिभाषित किया गया था। अवलोकन-आधारित कैलेंडर के लिए, 6 दिसंबर के सूर्यास्त के समय अमावस्या को देखने का मतलब होगा कि 1 मुहर्रम 6 दिसंबर के सूर्यास्त के क्षण से 7 दिसंबर के सूर्यास्त के क्षण तक चला, जबकि उन जगहों पर जहां नया चाँद नहीं था 6 दिसंबर को देखा गया 1 मुहर्रम 7 दिसंबर के सूर्यास्त के क्षण से 8 दिसंबर के सूर्यास्त के क्षण तक रहेगा।

इन्हें भी देखें
---------------

* हिजरी
* नौरोज़
* मुहर्रम
*

सन्दर्भ
-------

1. ↑  "Visibility of Muharram Crescent 1432 AH". Islamic Crescents' Observation Project. मूल से 10 May 2012 को पुरालेखित.; seen on 6 December in Algeria, Iran, Saudi Arabia, South Africa.

बाहरी कड़ियाँ
-------------
**अच्छे दिन आने वाले हैं** भारतीय जनता पार्टी द्वारा २०१४ के लोकसभा चुनावों के दौरान प्रचारित किया गया एक नारा है जो पूरे भारत में बहुत अधिक लोकप्रिय हुआ।[*तथ्य वांछित*] प्रवासी भारतीय दिवस के परिचर्चा सत्र को सम्बोधित करते हुए भाजपा के प्रधानमंत्री पद के उम्मीदवार नरेन्द्र मोदी ने प्रवासी भारतीयों से चुनावी प्रक्रिया और देश में हो रही क्रान्ति में हिस्सा लेने को कहा था।[*तथ्य वांछित*] मोदी ने काँग्रेस प्रधानमन्त्री मनमोहन सिंह द्वारा की गयी टिप्पणी पर चुटकी लेते हुए कहा हमारे प्रधानमन्त्री जी ने कल ही कहा कि निराश होने की जरूरत नहीं, अच्छे दिन जल्द आने वाले हैं। मोदी का संकेत लोकसभा चुनाव के बाद केन्द्र में भाजपा के नेतृत्व में बनने वाली अपनी सरकार की ओर था।

नरेन्द्र मोदी ने चुनाव के पहले चरण में *जनता माफ नहीं करेगी* नारे के साथ लोगों की समस्याओं पर ध्यान केन्द्रित किया और अगले चरण में समस्याओं को सुलझाने के लिये ‘'अच्छे दिन आने वाले हैं'’ जैसा क्रान्तिकारी नारा देकर भारतीय राजनीति में इतिहास रच दिया।

सन्दर्भ
-------

1. ↑  नरेंद्र मोदी ने प्रधानमंत्री की बात पर ली चुटकी, कहा- बहुत जल्‍द अच्‍छे दिन आने वाले हैं Archived 2014-05-24 at the Wayback Machine, 9 जनवरी 2014, जी न्यूज़, अभिगमन तिथि: २३ मई २०१४
2. ↑  वर्गीस के॰ जॉर्ज (१७ मई २०१४). "PRIME MINISTER MODI" [प्रधानमंत्री मोदी] (अंग्रेज़ी में). द हिन्दू. मूल से 21 मई 2014 को पुरालेखित. अभिगमन तिथि २३ मई २०१४.
3. ↑  अनिता शरण, मुम्बई (२१ मई २०१४). "पीयूष के नारों से हुए 'अच्छे दिन' साकार". लाइव हिन्दुस्तान डाट काम. मूल से 27 मई 2014 को पुरालेखित. अभिगमन तिथि २७ मई २०१४.

बाहरी कड़ियाँ
-------------

* भारत की विजय, अच्छे दिन आने वाले हैं: प्रधानमंत्री नरेन्द्र मोदी 16 मई 2014 जनसत्ता
* अच्छे दिन आने वाले हैं[*मृत कड़ियाँ*] - हिन्दी विकीसोर्स पर रामप्रसाद 'बिस्मिल' की उर्दू गज़ल
एयर मार्शल **असपी मेरवान इंजीनियर** डीएफएस (15 दिसंबर 1912–1 मई 2002) भारतीय वायु सेना में एक अधिकारी थे, रैंक के माध्यम से स्वतंत्र भारत के दूसरे वायु सेना प्रमुख बने, जिनसे पहले सुब्रतो मुखर्जी 1960 में थे और उनके उत्तराधिकारी अर्जन सिंह थे।

उनका उड़ान कैरियर 1930 में 17 साल की उम्र में शुरू हुआ, जब वह एक सह-पायलट के रूप में अपने दोस्त आर.एन. चावला के साथ लंदन के कराची ब्रिटिश भारत से फ्लाइट से क्रॉयडन एयरपोर्ट गए और ऐसा करने वाले पहले भारतीय थे। कुछ ही समय बाद, उन्होंने इंग्लैंड और भारत के बीच, एकल और एक महीने की समय सीमा के भीतर यात्रा करने वाले पहले भारतीय होने के लिए आगा खान प्रतियोगिता जीती।

इंजीनियर बाद में आरएएफ क्रैनवेल में प्रशिक्षित भारतीय वायु सेना में शामिल हो गए, उन्होंने उत्तरी पश्चिमी सीमावर्ती प्रांतों (एनडब्ल्यूएफपी) और बर्मा में कार्यवाही देखी और परिणामस्वरूप विशिष्ट फ्लाइंग क्रॉस (डीएफसी) से सम्मानित किया गया। द्वितीय विश्व युद्ध के अंत तक वह विंग कमांडर बन गए।

सेवानिवृत्ति के बाद, उन्होंने ईरान में भारत के राजदूत के रूप में कार्य किया और बाद में मुंबई में अपने अंतिम दिनों से पहले, कैलिफोर्निया में समय बिताया।

सन्दर्भ
-------

1. ↑  "Aspy Engineer (1912 - 2002) - SP's Aviation". *www.sps-aviation.com*. अभिगमन तिथि 16 February 2019.
2. ↑  Pillaristetti, Jagan (6 February 2007). "Air Marshal Aspy Merwan Engineer DFC [Air Chiefs Since 1947]". मूल से 6 February 2007 को पुरालेखित. अभिगमन तिथि 16 February 2019.
3. ↑  Singh, Farida. "Brothers-in-Arms : The Flying Engineer Brothers". *www.bharat-rakshak.com* (अंग्रेज़ी में). मूल से 19 फ़रवरी 2019 को पुरालेखित. अभिगमन तिथि 2019-02-19.

बाहरी कड़ियाँ
-------------

* From India In 17 Days 1930, Movie footage of arrival at Croydon with Ramnath Chawla, March 1930
* *Hamazor Issue 2012 - 2*
* "Air Marshal Aspy Engineer's Recollections"
**असफ अली**; Asaf Ali: (11 मई 1888-1 अप्रैल 1953) एक भारतीय स्वतंत्रता सेनानी और प्रसिद्ध भारतीय वकील थे। वह भारत से संयुक्त राज्य अमेरिका के पहले राजदूत थे। इन्होंने ओडिशा के राज्यपाल के रूप में भी कार्य किया था। असफ अली का जन्म 11 मई 1888 ईस्वी को ब्रिटिश भारत में जिला बिजनौर के नगर स्योहारा [उत्तर प्रदेश] में हुआ था।

भारतीय राष्ट्रीय आंदोलन
-----------------------

1914 में, भारतीय मुस्लिम समुदाय पर ब्रिटिश साम्राज्य पर एक बड़ा प्रभाव पड़ा। असफ़ अली ने तुर्की खिलाफत पक्ष का समर्थन किया और प्रवी काउंसिल से इस्तीफा दे दिया। उन्होंने इसे असहयोग के एक अधिनियम के रूप में देखा और दिसंबर 1914 में भारत लौट आये। भारत लौटने के बाद, आसफ़ अली राष्ट्रवादी आंदोलन में एक आंदोलनकारी रूप से शामिल हो गए।
1919 के खिलाफत आंदोलन में शामिल होकर ब्रिटिश सरकार का विरोध किया। 1920-21 के दौरान गांधी जी द्वारा चलाए गए असहयोग आंदोलन में सक्रिय भूमिका निभाई। 8 अप्रैल 1928 को भगतसिंह व बटुकेश्वर दत्त द्वारा दिल्ली केंद्रीय असेम्बली में बम फेंकने के आरोप में गिरफ्तार किया गया तो उनके बचाव पक्ष के वकील आसिफ अली बने तथा उनके मुकदमे की पैरवी की। 1935 में मुस्लिम राष्ट्रवादी पार्टी के सदस्य के रूप में इन्हें केंद्रीय विधान सभा के लिए चुना गया था। वह मुस्लिम लीग के उम्मीदवार के खिलाफ कांग्रेस के उम्मीदवार के रूप में फिर से निर्वाचित हुए थे और इन्हें उपाध्यक्ष के रूप में चुना गया था। 1942 में गांधी जी के आहवान पर भारत छोड़ो आंदोलन में शामिल हुए।

विवाह
-----

1928 में, इन्होंने 21 वर्ष की अरुणा आसफ़ अली से शादी की, (असफ अली मुस्लिम थे, जबकि अरुणा एक हिंदू थी)। भारत छोड़ो आंदोलन, 1942 के दौरान मुंबई में गोवालिया टैंक मैदान पर भारतीय राष्ट्रीय कांग्रेस ध्वज को उगाहने के लिए उन्हें व्यापक रूप से याद किया जाता है।

राजनीतिक जीवन
-------------

असफ अली 2 सितंबर 1946 से जवाहरलाल नेहरू की अध्यक्षता में भारत सरकार के अंतरिम सरकार में रेलवे और परिवहन के प्रभारी थे। इन्होंने फरवरी 1 9 47 से फरवरी 1949 तक अमरीका के भारत के पहले राजदूत के रूप में कार्य किया।

मृत्यु
------

1 अप्रैल 1953 ईस्वी 64 वर्ष की आयु में में स्विट्जरलैंड में भारत के राजदूत के रूप में सेवा करने के दौरान, बर्न दूतावास कार्यालय में निधन हो गया था। 1989 में, भारत डाक ने उनके सम्मान में एक एक डाक टिकट जारी किया था। उनकी पत्नी अरुणा असफ अली को भारत के सर्वोच्च नागरिक पुरस्कार- भारत रत्न से सम्मानित किया गया था।

सन्दर्भ
-------

1. ↑  "संग्रहीत प्रति". मूल से 19 अगस्त 2018 को पुरालेखित. अभिगमन तिथि 1 मार्च 2018.
2. ↑  "संग्रहीत प्रति". मूल से 11 दिसंबर 2017 को पुरालेखित. अभिगमन तिथि 1 मार्च 2018.
**अजनबी** 1974 में बनी हिन्दी भाषा की फिल्म है। इसका निर्देशन शक्ति सामंत ने किया और मुख्य कलाकार राजेश खन्ना और ज़ीनत अमान के साथ प्रेम चोपड़ा, असरानी, मदन पुरी, योगिता बाली और असित सेन सहायक भूमिकाओं में हैं। फिल्म का संगीत आर. डी. बर्मन का है।

संक्षेप
-------

मध्यम-वर्गीय युवा रोहित कुमार सक्सेना (राजेश खन्ना), अमीर और प्यारी रश्मि (ज़ीनत अमान) के साथ प्यार में पड़ जाता है और दोनों शादी करने का फैसला करते हैं। रश्मि के पिता, अमीर दीवान सरदारीलाल इस विवाह का विरोध करते हैं। लेकिन जब रश्मि किसी और से शादी करने से इनकार कर देती है तो वह मान जाते हैं। नतीजतन, रोहित और रश्मि शादी कर लेते हैं। उनकी शादी के कुछ ही समय बाद, रश्मि गर्भवती हो जाती है। फिर रश्मि एक सौंदर्य प्रतियोगिता में प्रवेश करती है और उसे जीतती है। उसे विदेश यात्रा करने के प्रस्तावों के साथ मिस इंडिया का ताज पहनाया जाता है। अब रश्मि का फैसला होता है कि वह बच्चे को नहीं चाहती, लेकिन रोहित इस फैसले का विरोध करता है। दोनों का झगड़ा हो जाता है। फिर वो अलग हो जाते हैं और रश्मि वापस अपने पिता के साथ रहने के लिए चली जाती है। 

इसके तुरंत बाद, सरदारीलाल रोहित से अपनी बेटी को तलाक देने के लिए कानूनी नोटिस भेजता है। बर्बाद रोहित रोजगार की तलाश में होता है और उसे एक दूरस्थ पहाड़ी स्टेशन पर स्टेशन मास्टर के रूप नौकरी मिल जाती है। वह रश्मि और उसके पिता से मिलता है। उसे उनके द्वारा अपमानित किया जाता है क्योंकि वह गरीब है। वह रश्मि के प्यार को जीतने के लिए पर्याप्त धन जमा करने का फैसला करता है। इस फैसले के परिणामस्वरूप वो आभूषण और क़ीमती सामानों से भरा सूटकेस चोरी करने के लिए गिरफ्तार किया जाता है। सूटकेस की मालकिन मिस सोनिया की हत्या के आरोप में भी वो फँस जाता है।

मुख्य कलाकार
------------

* राजेश खन्ना - रोहित कुमार सक्सेना
* ज़ीनत अमान - रश्मि सक्सेना
* प्रेम चोपड़ा - मोती बाबू
* असरानी - चेतन कुमार
* मदन पुरी - श्री एम. एम. पुरी
* योगिता बाली - सोनिया
* असित सेन - ललित बाबू (मामा)
* राज मेहरा - वकील बख्शी
* हरि शिवदासानी - दीवान सरदारीलाल
* मनमोहन - सिन्हा

संगीत
-----

सभी गीत आनन्द बक्शी द्वारा लिखित; सारा संगीत राहुल देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "भीगी भीगी रातों में" | किशोर कुमार, लता मंगेश्कर | 3:54 |
| 2. | "एक अजनबी हसीना से" | किशोर कुमार | 4:27 |
| 3. | "सत्रह बरस की छोकरियाँ" | आशा भोंसले, किशोर कुमार | 5:18 |
| 4. | "हम दोनों दो प्रेमी" | किशोर कुमार, लता मंगेश्कर | 5:08 |

सन्दर्भ
-------

1. ↑  "Songpedia : भारतीय रेल के 165 सालों पर पेश है बॉलीवुड की 'रेल-माला'". *न्यूज़ 18 इंडिया*. 17 अप्रैल 2018. मूल से 27 नवंबर 2018 को पुरालेखित. अभिगमन तिथि 27 नवम्बर 2018.

बाहरी कड़ियाँ
-------------

* *अज़नबी*  इंटरनेट मूवी डेटाबेस पर
**इष्टि**  भारत में बनी संस्कृत फ़िल्म है। इसके निर्माता एवं निर्देशक जी प्रभ हैं। यह संस्कृत की चौथी फिल्म है।

इसे २०१८ के इंटरनेशनल फिल्म फेस्टिवल ऑफ़ इंडिया, गोवा में प्रदर्शित किया गया।

इससे पहले संस्कृत में फिल्म ‘प्रियनामनासम’ बनी थी। इसे विनोद मंकार ने बनाया था। ये 17वीं शताब्दी के कवि उन्नई पर आधारित थी।

जी. प्रभा का कहना है कि फिल्म में डायलॉग्स की बजाय ज्यादा जोर विजुअल्स और कर्मकांडों पर है। लोगों को समझने के लिए इंग्लिश में सबटाइटल भी दिए गए हैं। इसके अलावा उन्होंने कहा:

‘मैंने कई निर्माताओं के चक्कर लगाए ताकि वो फिल्म को फाइनेंस कर दें। लेकिन बाद में मैंने अपने पैसों और दोस्तों के पैसों से ही फिल्म बनानी शुरू कर दी। मुझे पता था कि संस्कृत में होने की वजह से डिस्ट्रीब्यूटर बहुत उत्साह नहीं दिखाएंगे क्योंकि कमाई के लिहाज से ये फिल्म फायदेमंद नहीं है। कोई डिस्ट्रीब्यूटर से ये उम्मीद कर भी नहीं सकता कि वो एक संस्कृत फिल्म में अपना विश्वास दिखाएं। लेकिन मुझे ख़ुशी है कि फिल्म फेस्टिवल की ऑडियंस इसे सराह रही है।’

प्रभा के लिए दूसरा सबसे बड़ा चैलेन्ज था ऐसे एक्टर्स खोजना जो संस्कृत बोल सकें। नम्बूथरी के रोल के लिए प्रसिद्द एक्टर नेदुमुदी वेणु को चुना गया। प्रभा ने कहा कि उन्होंने वेणु को इसलिए चुना क्योंकि उन्होंने इससे पहले कुछ संस्कृत नाटक किए थे। उन्होंने 17 दिनों में एक फिल्म की शूटिंग ख़त्म की थी।

संस्कृत को हिन्दुओं की भाषा माने जाने पर डॉक्टर प्रभा को ऐतराज है। उन्होंने अलग-अलग धार्मिक बैकग्राउंड के छात्रों को पढ़ाया है। वो कहते हैं कि उनके पास बहुत से ईसाई लड़के आए थे जिन्होंने संस्कृत इसलिए सीखी ताकि हिन्दू धर्मग्रंथों की पढ़ाई कर सकें। किसी भी भाषा को किसी एक धर्म से नहीं जोड़ा जा सकता।

सन्दर्भ
-------

1. ↑  "हिंदी आउट, संस्कृत इन, अब आपके नजदीकी सिनेमाघर में!". मूल से 26 जुलाई 2018 को पुरालेखित. अभिगमन तिथि 26 जुलाई 2018.
**असत्‌कार्यवाद**, कारणवाद का न्यायदर्शनसम्मत सिद्धांत जिसके अनुसार कार्य उत्पत्ति के पहले नहीं रहता। न्याय के अनुसार उपादान और निमित्त कारण अलग-अलग कार्य उत्पन्न करने की पूर्ण शक्ति नहीं है किंतु जब ये कारण मिलकर व्यापारशील होते हैं तब इनकी सम्मिलित शक्ति ऐसा कार्य उत्पन्न होता है जो इन कारणों से विलक्षण होता है। अत: कार्य सर्वथा नवीन होता है, उत्पत्ति के पहले इसका अस्तित्व नहीं होता। कारण केवल उत्पत्ति में सहायक होते हैं। सांख्यदर्शन इसके विपरीत कार्य को उत्पत्ति के पहले कारण में स्थित मानता है, अत: उसका सिद्धांत सत्कार्यवाद कहलाता है। न्यायदर्शन भाववादी और यथार्थवादी है। इसके अनुसार उत्पत्ति के पूर्व कार्य की स्थिति मानना अनुभवविरुद्ध है। न्याय के इस सिद्धांत पर आक्षेप किया जाता है कि यदि असत्‌ कार्य उत्पन्न होता है तो शश-शृंग जैसे असत्‌ कार्य भी उत्पन्न होने चाहिए। किन्तु न्यायमंजरी में कहा गया है कि असत्कार्यवाद के अनुसार असत्‌ की उत्पत्ति नहीं मानी जाती। अपितु जो उत्पन्न हुआ है उसे उत्पत्ति के पहले असत्‌ माना जाता है।

सन्दर्भ
-------

इन्हें भी देखें
---------------

* सत्कार्यवाद
**एएफसी एशियन कप 2023** एएफसी एशियन कप का 18वाँ संस्करण है। यह एशियाई फुटबॉल परिसंघ (एएफसी) द्वारा आयोजित एशिया की चार वर्षीय अंतरराष्ट्रीय पुरुष फुटबॉल प्रतियोगिता है। 2019 के बाद इसमें 24 राष्ट्रीय टीमें शामिल होंगी, इसमें कतर निवर्तमान विजेता होगा। यह प्रतियोगिता (टूर्नामेंट) मूल रूप से 16 जून से 16 जुलाई 2023 तक चीन में आयोजित होने वाली थी। 14 मई 2022 को एशियाई फुटबॉल परिसंघ ने घोषणा की कि चीन कोविड-19 महामारी और चीन की जीरो-कोविड नीति की वजह उत्पन्न परिस्थितियों के कारण टूर्नामेंट की मेज़बानी नहीं करेगा। उसने 17 अक्टूबर को यह घोषणा की कि प्रतियोगिता कतर में आयोजित की जाएगी। कतर 1988 और 2011 के बाद तीन एशियाई कप की मेज़बानी करने वाला पहला देश बन जाएगा। 

फ़ारस की खाड़ी में गर्मी के उच्च तापमान और 2023 उत्तर, मध्य अमेरिका और कैरेबियन एसोसिएशन फुटबॉल परिसंघ गोल्ड कप में कतर की भागीदारी के कारण टूर्नामेंट को 12 जनवरी - 10 फरवरी 2024 तक के लिए स्थगित कर दिया गया।

मेज़बानी
--------

4 जून 2019 को पेरिस में 69वीं फ़ीफ़ा सम्मेलन की पूर्व संध्या पर चीन को विजेता घोषित किया गया था। हालाँकि, चीन द्वारा अपनी मेज़बानी अधिकार त्यागे जाने के कारण एएफसी ने निविदा का दूसरा दौर आयोजित किया, जिसमें प्रस्तुतियाँ देने की अंतिम तिथि 17 अक्टूबर 2022 निर्धारित की गई।

इन्हें भी देखें
---------------

* फुटबॉल
* एएफसी एशियाई कप

संदर्भ
------

1. ↑  "कॉम्पिटीशन रैगुलेशंस" (PDF). एशियन फुटबाल फ़ैडेरेशन. अभिगमन तिथि 2022-12-08.
2. ↑  "कतर स्टंस जापान टू विन एशियन कप". 2019-02-02. अभिगमन तिथि 2022-12-08.
3. ↑  "एएफसी एशियन कप चाइना 2023 कॉम्पिटीशन डेट्स कन्फ़र्म्ड". एशियन फुटबॉल फैडेरेशन. 7 जनवरी 2021. मूल से 11 May 2021 को पुरालेखित. अभिगमन तिथि 7 जनवरी 2021.

बाहरी कड़ियाँ
-------------

* एएफ़सी एशियन कप, द-एएफ़.कॉम
**संपथवाडुगे रोहिता सिल्वा** (जन्म; १२ दिसम्बर १९६०, मोरातुवा, श्रीलंका) एक पूर्व श्रीलंकाई क्रिकेट टीम के खिलाड़ी है, जिन्होंने १९८३ से १९८८ तक ९ टेस्ट और २० वनडे में खेले थे। ये एक बाएं हाथ के विकेटकीपर और बल्लेबाज थे और श्रीलंका के लिए बल्लेबाजी की शुरुआत भी किया करते थे।

शिक्षा
------

अमाल सिल्वा ने प्रिंस ऑफ वेल्स कॉलेज, मोरातुवा और सेंट  पीटर कॉलेज, कोलंबो में अपनी शिक्षा पूर्ण की थी।

अंतर्राष्ट्रीय क्रिकेट कैरियर
-----------------------------

अमाल सिल्वा ने अपने अंतर्राष्ट्रीय क्रिकेट कैरियर की शुरुआत ११ मार्च १९८३ को एक टेस्ट मैच खेलकर की थी और वो टेस्ट मैच न्यूज़ीलैंड टीम के खिलाफ खेला गया था।

### टेस्ट क्रिकेट कैरियर

अमाल सिल्वा ने अपने क्रिकेट कैरियर की शुरुआत टेस्ट मैच से की थी। इन्होंने अपना पहला टेस्ट क्रिकेट मैच ११ मार्च १९८३ को  न्यूज़ीलैंड टीम के खिलाफ की थी। इन्होंने अपने टेस्ट कैरियर में मात्र ९ मैच ही खेले थे जिसमें इन्होंने २५.२१ की बल्लेबाजी औसत से ३५३ रन बनाए थे जिसमें इनके दो शतक भी शामिल है। इनका टेस्ट में सर्वाधिक स्कोर १११ रन रहा है। ये विकेट-कीपर भी रह चुके हैंतो इन्होंने विकेट के पीछे और क्षेत्ररक्षण में ३३ कैच और विकेट के पीछे १ स्टम्प भी किया था।

### एक दिवसीय अंतर्राष्ट्रीय क्रिकेट कैरियर

अमाल सिल्वा ने अपने एक दिवसीय अंतरराष्ट्रीय क्रिकेट कैरियर की शुरुआत ०३ नवम्बर १९८४ को न्यूज़ीलैंड के खिलाफ  की थी और अंतिम मैच २५ अक्टूबर १९८५ को पाकिस्तान के खिलाफ खेला था।

इन्होंने अपने पूरे एक दिवसीय अंतर्राष्ट्रीय क्रिकेट कैरियर में कुल २० मैच खेले थे जिसमें २२.०५ की बल्लेबाजी औसत से ४४१ रन बनाए थे। इसके अलावा इन्होंने वनडे क्रिकेट में शतक तो नहीं लगा पाये लेकिन ३ अर्धशतक जरूर लगाए थे। सिल्वा ने विकेट कीपर के तौर पर १७ कैच किये थे जबकि ३ स्टम्प आउट भी करने का नाम है।

इस प्रकार अमाल सिल्वा ने अपने क्रिकेट जीवन में कुल २९ अंतर्राष्ट्रीय टेस्ट+वनडे मैच खेले है जिसमें इन्होंने ७९४ रन बनाये। जबकि विकेटकीपिंग में इनके ५० कैच और ४ स्टम्प आउट भी रहे है।

### टेस्ट क्रिकेट में लगाये गए शतकों की सूची

| अमाल सिल्वा के टेस्ट क्रिकेट के शतकों की सूची |
| --- |
| क्रम संख्या | रन | मैच | बनाम | शहर/देश | जगह | वर्ष | परिणाम |
| **[1]** | 102\* | 2 |  इंग्लैण्ड | इंग्लैण्ड लंदन, इंग्लैंड | लॉर्ड्स | 1984 | ड्रॉ |
| **[2]** | 111 | 4 |  भारत | श्रीलंका कोलंबो, श्रीलंका | पी सारा ओवल | 1985 | जीत |

सन्दर्भ
-------

1. ↑  क्रिकबज़. "Profile of Sri Lankan Cricket Player Amal Silva". मूल से 1 दिसंबर 2017 को पुरालेखित. अभिगमन तिथि 19 नवम्बर 2017.
2. ↑  ईएसपीएन क्रिकइन्फो. "Amal Silva Profile on ESPNcricinfo". मूल से 11 दिसंबर 2017 को पुरालेखित. अभिगमन तिथि 19 नवम्बर 2017.
3. ↑  ईएसपीएन क्रिकइन्फो. "2nd Test, Sri Lanka tour of New Zealand at Wellington, Mar 11-15 1983". मूल से 1 दिसंबर 2017 को पुरालेखित. अभिगमन तिथि 19 नवम्बर 2017.
4. ↑  ईएसपीएन क्रिकइन्फो. "1st ODI, New Zealand tour of Sri Lanka at Colombo, Nov 3 1984". मूल से 1 दिसंबर 2017 को पुरालेखित. अभिगमन तिथि 19 नवम्बर 2017.
अंगम शास्त्र में एक निहत्था लड़ाई
अंगम शास्त्र या अंगमपोरा, हेला की प्राचीन मार्शल आर्ट, अंगम, इलंगम और माया अंगम के मूल सिद्धांत हैं, जो अंगम या अंगन के मूल सिद्धांत हैं, जिसका अर्थ है निहत्थे लड़ाई के तरीके। इस मार्शल आर्ट में कई निहत्थे चालें हैं। गतक्रम, गुटी हरम्बा, मल्लयुद्ध या मल्लयुद्ध, नीला शास्त्र, पीनम करणम्, कूदना आदि इसी वर्ग के माने जाते हैं। अंगम शास्त्र से संबंधित 108 मारूनिल हैं और 20 पीनम और 7 छलाँग हैं। एक विशेषज्ञ अंगम कलाकार के लिए एक पंच से भी एक आदमी को मारना एक साधारण मामला है। लेकिन अंगम कला का अभ्यास करते समय मनुष्यों की हत्या सख्त वर्जित है। अंगम शास्त्र में पढ़ाए गए निहत्थे हरम्बा आग्नेयास्त्र छोड़कर लड़ने के लिए आने वाले किसी भी जगत को आसानी से नीचे गिरा सकते हैं और एक अंगम कलाकार जिसे 'पोरहरम्बा' नामक अंगम शास्त्र के भाग में महारत हासिल है, वह एक ही समय में कई लोगों के साथ अकेले भी लड़ सकता है। अंगम शास्त्र का पहला तत्व, अंगम अंगमपोरा, शब्द की उत्पत्ति का मूल सिद्धांत भी माना जा सकता है  ।

इसके अलावा, अंगम या अंगम शब्द का प्रयोग अंगम को उड़ाने के लिए भी किया जाता है, जो माया अंगम से एक मंत्र मार्शल तकनीक है। हमारे समाज में जनचेतना आज भी इस बात की गवाही देती है कि इस घातक और अजीब प्रकार के जादू के कारण अतीत में कई लोगों को बीमारी या मौत का सामना करना पड़ा है  ।

1. ↑  අංගම් පොර ශාස්‌ත්‍රීය විමර්ශන Archived 2019-09-09 at the Wayback Machine,"අංග" යනු ශරීරයට හෝ ශරීරාංගවලට යෙදෙන නමයි. "පොර" යනු සටන හැඳින්වෙන නමයි. ඒ අනුව "අංගම් පොර" යනු ශරීරය භාවිතයෙන් කෙරෙන ද්වන්ධ සටනයි.
2. ↑  ඈත සිට මතුරා මිනිසුන් බිම දැමූ දිගාමඩුල්ලේ පැරැණියෝ Archived 2019-08-08 at the Wayback Machine,අංගම් පිඹීම අංගම් පොර මෙන් අතින් පයින් ගුටි ඇන ගන්නා, පොර බඳනා නිල බලා පහර දෙන ශිල්පයක් නොවේ. නමුත් මේ දෙකම මාරාන්තික බව සැබෑය.
**एएफसी कप** एक वार्षिक अंतरराष्ट्रीय फुटबॉल (एएफसी) द्वारा संचालित घरेलू क्लबों के बीच की प्रतियोगिता है। प्रतियोगिता के लिए योग्यता एएफसी से संबद्ध देशों के क्लबों के लिए उपलब्ध है जो एएफसी के 'विकासशील देशों' की श्रेणी में आते हैं, जैसा कि उनके 'विज़न एशिया' दस्तावेज़ में बताया गया है। वे देश जो उभर रहे हैं, वे एएफसी कप में भाग लेने के लिए पात्र हैं, जबकि जिन देशों के पास बेहतर बुनियादी ढांचा और फुटबॉल कौशल है, उन्हें एएफसी चैंपियन लीग में प्रवेश दिया जाता है।

'विकासशील राष्ट्र' एएफसी क्षेत्र में शीर्ष-12 देशों के बाहर स्थित 34 'अगले-सर्वश्रेष्ठ' देश हैं जो अपने क्लबों को अधिक प्रतिष्ठित एएफसी चैंपियंस लीग में भेजते हैं। 2009 में हुई प्रतियोगिता के प्रारूप में सुधार से पहले, दोनों प्रतियोगिताओं को यूईएफए चैंपियंस लीग के रूप में इंटरलिंक नहीं किया गया था और यूईएफए यूरोपा लीग यूरोप में हैं, और एएफसी चैंपियंस लीग के हारे हुए खिलाड़ी ने कप में प्रतिस्पर्धा नहीं की। 2009 में सुधार के बाद, एएफसी कप बैठक के फाइनल में एएफसी के मापदंड और कुछ अन्य पात्र टीमों को एएफसी चैंपियंस लीग के क्वालीफाइंग दौर में हारने वालों के साथ प्रतिस्पर्धा करने की अनुमति है।

कुवैत और अल-कुवा अल-जविया प्रतियोगिता के इतिहास में सबसे सफल क्लब हैं, जिनमें से प्रत्येक ने तीन खिताब जीते हैं। कुवैत के क्लबों ने चार खिताब जीते, जिससे वे प्रतियोगिता में सबसे सफल देश बन गए। जब से 2004 में प्रतियोगिता के उद्घाटन के बाद से, प्रत्येक संस्करण के फाइनलिस्टों का वर्चस्व पश्चिम एशिया के क्लबों 2015 तक रहा है, जब पूर्वी एशिया के मलेशियाई टीम जोहर दारुल ताज़ीम फाइनलिस्ट में से एक बन गए और चैंपियन भी बन गए। अल-कुवा अल-जविया 2018 एएफसी कप जीतने के लिए फाइनल में अल्टिन असिर को हराकर मौजूदा चैंपियन है।

संदर्भ
------

1. ↑  "AFC Cup 2004". मूल से 3 मार्च 2016 को पुरालेखित. अभिगमन तिथि 21 जून 2019.
**अलवर लोक सभा निर्वाचन क्षेत्र** भारत के राजस्थान राज्य का एक लोक सभा निर्वाचन क्षेत्र है।

विधानसभा निर्वाचन क्षेत्र
-------------------------

अलवर लोकसभा क्षेत्र में ग्यारह विधानसभा क्षेत्र हैं।

1. तिजारा
2. थानागाजी
3. किशनगढ़ बास
4. मुंडावर
5. बहरोड़
6. अलवर ग्रामीण
7. बानसूर
8. कठूमर
9. अलवर नगर
10. रामगढ़
11. राजगढ़-लक्ष्मणगढ़

  

 **अलवर लोक सभा सदस्य**
प्रथम || 1952-57 ||  शोभा राम कुमावत || भारतीय राष्ट्रीय कांग्रेस, द्वितीय || 1957-62 ||  शोभा राम कुमावत || भारतीय राष्ट्रीय कांग्रेस,  तृतीय || 1962-67 || काशी राम गुप्ता || निर्दलीय,  चतुर्थ || 1967-71 || भोलानाथ मास्टर || भारतीय राष्ट्रीय कांग्रेस, पांचवी || 1971-77 || एच पी शर्मा || भारतीय राष्ट्रीय कांग्रेस,  छठीं || 1977-80 || रामजी लाल यादव || जनता पार्टी, सातवीं || 1980-84 || रामसिंह यादव || कांग्रेस (आई), आठवीं || 1984-89 || रामसिंह यादव || भारतीय राष्ट्रीय कांग्रेस, नवीं || 1989-91 || रामजी लाल यादव || जनता दल, दसवीं || 1991-96 || महेन्द्रा कुमारी || भारतीय जनता पार्टी, ग्यारहवीं || 1996-98 || नवलकिशोर शर्मा || भारतीय राष्ट्रीय कांग्रेस, बारहवीं || 1998-99 || घासीराम यादव || भारतीय राष्ट्रीय कांग्रेस, तेरहवीं || 1999–2004 || जसवंतसिंह यादव || भारतीय जनता पार्टी, चौदहवीं || 2004-09 || करणसिंह यादव || भारतीय राष्ट्रीय कांग्रेस, पन्द्रहवीं || 2009-2014 || जितेन्द्र सिंह || भारतीय राष्ट्रीय कांग्रेस, सोलहवीं || 2014-2017|| महंत चांदनाथ || भारतीय जनता पार्टी,  सत्रहवीं || 2018(19)-अब तक || [बाबा बालक नाथ]] || 
भारतीय जनता पार्टी

सन्दर्भ
-------

| * दे
* वा
* सं
राजस्थान  के लोक सभा निर्वाचन क्षेत्र |
| --- |
|  •   अजमेर  •   अलवर  •   बांसवाड़ा  •   बाड़मेर  •   भरतपुर  •   भीलवाड़ा  •   बीकानेर  •   चित्तौड़गढ़  •   चूरू  •   दौसा  •   श्रीगंगानगर  •   जयपुर  •   जयपुर ग्रामीण  •   जालौर  •   झालावाड़-बारां  •   झुंझुनू  •   जोधपुर  •   करौली-धौलपुर  •   कोटा  •   नागौर  •   पाली  •   राजसमन्द  •   सीकर  •   टोंक-सवाई माधोपुर  •   उदयपुर  •  |  |
| **स्रोत**: भारत सराकार के आधिकारिक जालस्थल पर देखें |

1. ↑  "Parliamentary & Assembly Constitencies wise Polling Stations & Electors" (PDF). Chief Electoral Officer, Rajasthan website. मूल (PDF) से 26 जुलाई 2011 को पुरालेखित. अभिगमन तिथि 4 अक्तूबर 2014.
अलमुदैना का शाही महल
**अलमुदैना का शाही महल** या जैसा कि अंग्रेज़ी में **Royal Palace of La Almudaina** कहा जाता है, एक क़िलाबंफ महल है। यह पालमा दे मलोरका में स्थित है जो कि स्पेन के मयोरका टापू की राजधानी का शहर है। अलमुदैना का शाही महल एक अरब क़िले के रूप में बनाया गया था। इसे 14 वीं शताब्दी से राजशाही निवास के रूप में प्रयोग किया जा रहा है। महल के अंदर कई खाली कमरे हैं। जब मयोरका के राजा जेम्स द्वीतीय ने इस महल के पुनर्निमाण की योजना बनाई, तब उसकी योजना में छोटे, रोमेनेस्क शैली में बने गिरजाघर को भी शामिल किया था। यह इमारत पालमा गिरजाघर के बिल्कुल सामने है और यहाँ से पालमा खाड़ी को बड़ी ही आसानी से देखा जा सकता है। 

यह इमारत पात्रिमोनिओ नाशिनल (*Patrimonio Nacional*) के अधीन है जो राज्य की ओर शाही सम्पत्ति की देख-रेख करता है। आजकल शाही परिवार इसे जलसों और राज्य के सामारोहों के दौरान सरकारी निवास के रूप में इस्तेमाल करता है। स्पेन के राजा का निजि गिरिष्मकालीन निवास मारिवेत का महल है जो पालमा शहर के बाहर है।

सन्दर्भ
-------

1. ↑  Almudaina Palace, NorthSouthGuides Archived 2014-08-18 at the Wayback Machine Royal Almudaina Palace, Mallorca

बाहरी कड़ियाँ
-------------

* Patrimonio Nacional आधिकारिक जालस्थल
* अलमुदैना के शाही महल जाने का रास्ता
* स्पेन डॉट इन्फ़ो पर महल की जानकारी
* अलमुदैना के शाही महल का एक चित्र
* अलमुदैना के शाही महल के चित्र फ़्लिकर पर
* अलमुदैना के शाही महल के विषय में यात्रियों को सलाह

इन्हें भी देखें
---------------

* बिएन दे इंतेरेस कल्चरल की सूची बलेआरिक टापू प्रान्त में

* Wikimedia Commons logo अलमुदैना का शाही महल से संबंधित मीडिया विकिमीडिया कॉमन्स  पर

  

निर्देशांक: 39°34′03″N 2°38′50″E﻿ / ﻿39.5675°N 2.64722°E﻿ / 39.5675; 2.64722
**अफ्रीकी भैंस** ( सिन्सरस ***कैफर*** ) एक बड़ा उप-सहारा अफ्रीकी गोजातीय है।  *सिनसेरस कैफ़र काफ़र* , केप भैंस, विशिष्ट उप-प्रजाति है, जो दक्षिणी और पूर्वी अफ्रीका में पाई जाती है। *नैनस* ( वन भैंस ) सबसे छोटी उप-प्रजाति है, जो मध्य और पश्चिम अफ्रीका के वन क्षेत्रों में आम है, जबकि *एस.सी. ब्राचीसेरोस* पश्चिम अफ्रीका और *एस. सी. aequinoctialis* पूर्वी अफ्रीका का में होती है। वयस्क अफ्रीकी भैंस के सींग इसकी विशेषता विशेषता हैं: उनके पास जुड़े हुए आधार हैं, जो सिर के शीर्ष पर एक सतत हड्डी ढाल बनाते हैं जिसे "बॉस" कहा जाता है। इसे व्यापक रूप से अफ्रीकी महाद्वीप पर सबसे खतरनाक जानवरों में से एक माना जाता है, और कुछ अनुमानों के अनुसार यह हर साल 200 से अधिक लोगों को कुचलता है और मारता है।

अफ्रीकी भैंस घरेलू मवेशियों का पूर्वज नहीं है और केवल अन्य बड़े गोजातीय लोगों से दूर से संबंधित है। इसका अप्रत्याशित स्वभाव इस कारण का हिस्सा हो सकता है कि एशियाई भैंस के विपरीत, अफ्रीकी भैंस को कभी पालतू नहीं बनाया गया है । वयस्क अफ्रीकी भैंसों के प्राकृतिक शिकारियों में शेर , हाइना और मगरमच्छ शामिल हैं । बिग फाइव गेम के एक सदस्य के रूप में , केप बफैलो शिकार में एक लोकप्रिय ट्रॉफी है।
**उत्तर प्रदेश का प्रतीक** भारतीय राज्य उत्तर प्रदेश सरकार की आधिकारिक मुहर है। यह प्रतीक मूल रूप से 1916 में तत्कालीन संयुक्त प्रान्त आगरा व अवध के लिए डिज़ाइन किया गया था और 1947 में भारतीय स्वतंत्रता के बाद भी इसका उपयोग जारी रहा।

इतिहास
------

18वीं शताब्दी के उत्तरार्द्ध में स्वायत्त राजकुमार ईस्ट इंडिया कंपनी (जो कोलकाता से गंगा की घाटी तक फैली थी) के साथ भिड़ गए। एक के बाद एक कंपनी की संप्रभुता को मान्यता देनी पड़ी। 1816 में अवध को एक ब्रिटिश संरक्षित राज्य स्वीकार करना पड़ा। 1835 में आधुनिक उत्तर प्रदेश के सभी क्षेत्र ब्रिटिश शासन के तहत उत्तर-पश्चिमी प्रांत के रूप में आए। उसके पश्चात 1856 में अवध के अंतिम नवाब को अपदस्थ कर दिया गया और उसके साम्राज्य को सीधे ब्रिटिश राज के अधीन कर दिया गया। 1902 में उत्तर-पश्चिमी प्रांतों का नाम बदलकर संयुक्त प्रान्त आगरा व अवध कर दिया गया। फिर 1935 में नाम बदलकर संयुक्त प्रांत कर दिया गया और स्वतंत्रता के बाद उत्तर प्रदेश कर दिया गया। अंतिम परिवर्तन के साथ बनारस, रामपुर और टिहरी गढ़वाल के एन्क्लेव-राज्यों को निगमित किया गया और समथर और चरकारी के दक्षिणी हिस्सों में रियासतें पहले मध्य प्रांत से संबंधित थीं। राज्य का प्रतीक संभवतः उस समय का है जब इसे संयुक्त प्रांत के नाम से जाना जाता था।

डिजाइन
------

प्रतीक के रूप में प्रयागराज के गंगा और यमुना नदियों के संगम को दर्शाने वाली एक मुहर, [[हिंदू पौराणिक कथाओं से मत्स्य की एक जोड़ी, अवध राज्य का प्रतिनिधित्व करने के लिए पौराणिक अवतार प्राणी और भगवान राम का प्रतिनिधित्व करने वाले धनुष और तीर की एक जोड़ी शामिल है। उनका शहर अयोध्या क्षेत्र प्राय: प्राचीन और सांस्कृतिक राजधानी थी। मुहर के आसपास की किंवदंती "उत्तर प्रदेश सरकार" के रूप में अनुवादित है।

सरकारी बैनर
-----------

उत्तर प्रदेश सरकार के बैनर को एक सफेद पृष्ठभूमि पर राज्य के प्रतीक के साथ प्रदर्शित किया जा सकता है।

* उत्तर प्रदेश का बैनरउत्तर प्रदेश का बैनर

सन्दर्भ
-------

1. ↑  "उत्तर प्रदेश". *Hubert-herald.nl*. अभिगमन तिथि 23 October 2018.
2. ↑  "प्रतीक कथा". *द टाइम्स ऑफ़ इण्डिया*. अभिगमन तिथि 23 October 2018.
3. ↑  "भारत के उत्तर प्रदेश राज्य का झंडा ऊपर सूर्योदय धुंध कोहरा स्टॉक पर लहराते कपड़ा कपड़ा कपड़ा चित्रण - देश का चित्रण, पताका: 127909984".
4. ↑  "वेक्सिला मुंडी".
**आवाज़ - दिल से दिल तक** भारतीय हिन्दी धारावाहिक है, जिसका प्रसारण ज़ी टीवी में 10 अगस्त 2003 से शुरू हुआ।

कहानी
-----

यह कहानी एक हवाईजहाज के अगवा किए जाने पर आधारित है। इसमें मुंबई से लंदन जाने वाला एक विमान एपी 106 को कुछ लोग अगवा कर लेते हैं। लेकिन वह लोग उस पर नियंत्रण हासिल नहीं कर पाते क्योंकि उसके चालक और उन अगवा करने वालों के मध्य लड़ाई हो जाती है। इस कारण विमान हादसे का शिकार हो जाता है।

इसमें 426 में से केवल 18 लोग एक द्वीप में पहुँच पाते हैं। उस समय उनके परिवार वालों को लगता है कि सभी की मौत हो चुकी है। कुछ समय के बाद वहाँ द्वीप में बचे यात्रियों को लगता है कि वे बाकी की जिन्दगी उसी द्वीप में ही गुजारने वाले हैं, क्यों कि उन्हें बाहर अपने घर जाने का कोई भी मार्ग या उपाय नहीं सूझ रहा था। लेकिन बाद में उन सभी को बचा लिया जाता है और वह सभी अपने परिवार से मिल जाते हैं।

कलाकार
------

* राम कपूर
* गोविन्द नामदेव
* सुधीर पांडे

सन्दर्भ
-------

1. ↑  "Indiantelevision.com's First Take on Zee TV's Awaaz - Dil Se Dil Tak'". Indiantelevision.com. मूल से 20 अप्रैल 2018 को पुरालेखित. अभिगमन तिथि 2013-04-17.

बाहरी कड़ियाँ
-------------

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
आंध्र प्रदेश राज्य सड़क परिवहन निगम (या एपीएसआरटीसी) भारतीय राज्य आंध्र प्रदेश में सरकारी स्वामित्व वाली सड़क परिवहन निगम है। इसका मुख्यालय विजयवाड़ा के पंडित नेहरू बस स्टेशन में आरटीसी हाउस के एनटीआर प्रशासनिक ब्लॉक में स्थित है।

इतिहास
------

एपीएसआरटीसी का गठन ११ जनवरी १९५८ को सड़क परिवहन निगम अधिनियम १9५० के अनुसार किया गया था। इससे पहले, यह निजाम राज्य रेल और सड़क परिवहन विभाग का एक हिस्सा था।

प्रबंधन
-------

संगठन को बारह क्षेत्रीय प्रबंधकों के साथ चार क्षेत्रों में बांटा गया है। इसमें ४४.१५ लाख किलोमीटर की दूरी तय करती कुल ११,७८५ बसें हैं, और कुल ४२६ बस स्टेशन हैं, और १२६ बस डिपो हैं।

सेवाएं
------

एपीएसआरटीसी विभिन्न प्रकार की सेवाओं जैसे "वेनेला", "अमरावती", "गरुड़ प्लस", "तेलगु वेलुगु", "एक्सप्रेस", "अल्ट्रा डीलक्स", "सुपर लक्जरी", "गरुड़" और "इंद्र" इत्यादि को संचालित करती है।

प्रदर्शन और कमाई
----------------

फरवरी २०१६ तक, संगठन की सकल कमाई ₹ ३०.५० (४७ ¢ यूएस) प्रति किमी है, जिसमें ₹ -४,६५०.८ मिलियन (यूएस $ -७२ मिलियन) का नुकसान भी शामिल है।

पुरस्कार और उपलब्धियां
----------------------

* ३१ अक्टूबर १९९९ को, २२,००० बसों के साथ विश्व में सबसे बड़ा वाहनों का बेड़ा रखने के कारण, निगम का नाम गिनीज़ बुक ऑफ वर्ल्ड रिकॉर्ड्स में शामिल किया गया।
* वर्ष २०११-१२ के लिए सबसे अधिक केएमपीएल ईंधन दक्षता का रिकॉर्ड - मोफोसील सेवाएं और विजयवाड़ा (शहरी विभाग)।
* वर्ष २०१२-१३ के लिए सर्वश्रेष्ठ सड़क सुरक्षा रिकॉर्ड।

इसके अलावा भी, आंध्र प्रदेश स्टेट रोड ट्रांसपोर्ट कॉरपोरेशन के ख़ाते में कई क्रेडिट पहले से भी हैं

* सबसे पहले देश में यात्री सड़क परिवहन सेवाएं राष्ट्रीयकरण -१९३२
* सबसे पहले लंबी दूरी की रात एक्सप्रेस सेवा शुरू करने के लिए
* सबसे पहले ए / सी स्लीपर, हाईटेक, मेट्रो लाइनर, इंटर सिटी सर्विसेज और मेट्रो एक्सप्रेस का परिचय।
* डेपो कम्प्यूटरीकरण -१९८६ को लागू करने के लिए सबसे पहले
* यात्रियों की सुरक्षा में सुधार के लिए सुरक्षा आयुक्त नियुक्त करने के लिए सबसे पहले।
* राज्य में सभी १२६ डिपो कम्प्यूटरीकृत हैं।
* टेलीफोन पर टिकट का आरक्षण और टिकटों की डिलीवरी

बाहरी कड़ियाँ
-------------

* आधिकारिक जालस्थल
**इटहरा** (Itahara) या **इटहरा उपरवार** (Itahara Uparwar) भारत के उत्तर प्रदेश राज्य के भदोही ज़िले (संत रविदास नगर ज़िले) में स्थित एक गाँव है। यह गंगा नदी से सटा हुआ है और नदी के एक ऐसे मोड़ पर स्थित है जहाँ गंगा अनोखे रूप से पूर्वोत्तर से दक्षिणपश्चिम दिशा में बहती है। यहाँ गंगा के किनारे स्थित बाबा गंगेश्वरनाथ धाम मन्दिर प्रसिद्ध है।

विवरण
-----

इटहरा भदोही ज़िले के डीघ मंडल में स्थित है। यह ज़िला मुख्यालय से करीब ३५ किलोमीटर दूर है और गाँव गंगा नदी से तीनों दिशाओं से घिरा हुआ है। प्रसिद्ध मंदिर बाबा गंगेश्वरनाथ धाम इसी गाँव में है। यह गाँव बहुत ही विकसित था। कोनिया क्षेत्र में मात्र इसी गाँव में बाज़ार हुआ करता था। कोनिया क्षेत्र के लोग यही से खरीदारी करते थे। इसे आज भी सरकारी तौर पर ग्रामीण बाजार का दर्जा प्राप्त है। धीरे धीरे गाँव की जनसँख्या में वृद्धि हुई और लोग रोज़गार की तलाश में बाहर जाने लगे जैसे मुम्बई, दिल्ली, कोलकाता और सूरत। बचे हुए लोग भी गाँव की पुरानी बस्ती से बाहर अपना घर बनाने लगे, जिससे इस गाँव का दायरा लगभग ३ किलोमीटर से ज़्यादा हो गया। आज यह गाँव ३ किलोमीटर के दायरे से ज़्यादा में बसा हुआ है। इस गाँव में सबसे बड़ी संख्या में बिसेन राजपूत हैं, क्योंकि यह गाँव इन्हीं के द्वारा बसाया गया था। उसके बाद बड़ी संख्या में क्रमश : ब्राह्मण, पासी, चमार, यादव मौजूद है। कायस्थ, बनिया, नाई, कुम्हार, कहार, मुसलमान, पुष्पाकर (माली), चौरसिया (बरई),धोबी, तेली(वैश्य जाति),मुसहर जाति यह जातियाँ भी गाँव में मौजूद है। सामाजिक तौर पर यह गाँव आज भी काफी विकसित है। इस गाँव में एक इंटर कॉलेज और एक महिला महाविद्यालय भी है।

*गंग सकल मुद मंगल मुला।*
*गाँव इटहरा सुर सरि तिरा॥*

जनसांख्यिकी
-----------

भारत की 2011 जनगणना के अनुसार, इटहरा की आबादी 3423 थी। जिसमें पुरुषों की संख्या 49% (1687) और महिलाओं की संख्या 51% (1736) थी।

इतिहास
------

पहले यह गाँव भर राजाओं के कब्ज़े में था। फिर मौनस राजपूतो द्वारा इस पर कब्ज़ा कर लिया गया। उसके बाद इस गाँव में बिसेन राजपूत आये। पुरानी बस्ती में स्थित कोटिया (टिला) पर आज भी भरो के रहने के अवशेष मिलते हैं, जिसमें बड़े बड़े कोल्हू पुराने खपरैल के टुकड़े प्रमुख है।

इन्हें भी देखें
---------------

* बाबा गंगेश्वरनाथ धाम
* भदोही ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975